钦定古今图书集成/明伦汇编/闺媛典/第248卷 > 刘念国妻龚氏
## 钦定古今图书集成/明伦汇编/闺媛典/第248卷 > 刘念国妻龚氏

按《潜江县志》：“龚氏，生员刘念国妻。念国死，氏年十九，
子思尚襁褓。氏苦持妇节，蚕缉课子。其子亦雅率母
训补弟子员。亡何夭死，氏抱两孙哭于庙所供大士，
感而泪下。群乌集屋悲号，口尽出血，死者十数。未几，
两孙复继死，氏仰天泣曰：‘所以不死，为刘氏宗祧耳’。”
乃择族子之贤为后。冰操愈坚，终身不易其节。